laion/Wikipedia-Exotic huggingface dataset:
কামিলা বেল

কামিলা বেল (ইংরেজি: Camilla Belle) (জন্ম: ২ অক্টোবর, ১৯৮৬) একজন মার্কিন অভিনেত্রী। তার উল্লেখযোগ্য কাজের মধ্যে আছে, দ্য লস্ট ওয়ার্ল্ড: জুরাসিক পার্ক, হোয়েন আ স্ট্রেঞ্জার কল্‌স, ১০,০০০ বিসি, দ্য কুইট, এবং পুশ। কামিলা বেলের জন্ম ক্যালিফোর্নিয়ার লস অ্যাঞ্জেলসে। তার পুরো নাম, কামিলা বেল রুথ। তার মা ক্রিস্টিনা রুথ ছিলেন একজন ব্রাজিলীয় ফ্যাশন ডিজাইনার, এবং বাবা জ্যাক রুথ একটি নির্মাণ প্রতিষ্ঠানের প্রধান ছিলেন। বেল কঠোর রোমান ক্যাথলিক পরিবেশে বড় হয়ে উঠেছেন। তিনি প্রথম পড়াশোনা করেন সেইন্ট পল’স ক্যাথলিক এলিমেন্টারি স্কুলে, এবং পরবর্তীতে লস অ্যাঞ্জেলসেই অবস্থিত মার্লবোরো স্কুলে। এটি ছিলো একটি ছাত্রী বিদ্যালয়। পাঁচ বছর বয়সে তিনি এনবিসি টেলিভিশনের একটি থ্রিলার চলচ্চিত্রে অভিনয় করেন। চলচ্চিত্রটির নাম ছিলো ট্র্যাপড বিনিথ দ্য আর্থ। অভিনয় পেশাজীবনে তার যাত্রা শুরু আ লিটল প্রিন্সেস চলচ্চিত্রে একটি ছোট ভূমিকায় অভিনয়ের মাধ্যমে। নাম ভূমিকায় তিনি প্রথম অভিনয় করেন ২০০০ সালের চলচ্চিত্র রিপ গার্লস-এ। এটি ছিলো ডিজনি চ্যানেলের একটি চলচ্চিত্র। কিছুদিন বিরতি নিয়ে তিনি আবার চলচ্চিত্রে ফিরে আসেন। এবার তিনি হোয়েন আ স্ট্রেঞ্জার কল্‌স চলচ্চিত্রে নাম ভূমিকায় অভিনয় করেন। এরপর তিনি রোলান্ড এমেরিশ পরিচালিত ব্লকবাস্টার চলচ্চিত্র ১০,০০০ বিসি-এ অভিনয় করেন। এই চলচ্চিত্রের কাহিনী গড়ে উঠেছে প্রাচীন যুগের মানুষকে নিয়ে। এরপর বেলের সবচেয়ে বড় চলচ্চিত্র ছিলো পুশ চলচ্চিত্রে কিরা হোলিস চরিত্রে অভিনয়। চলচ্চিত্রটি ছিলো একটি বিজ্ঞানকল্পকাহিনী ভিত্তিক থ্রিলার। বেল তার ব্রাজিলীয় জাতীগোষ্ঠীয় ধাঁচের জন্য গর্বিত, এবং তিনি ব্রাজিলকে তার বিশ্বের সবচেয়ে প্রিয় স্থান হিসেবে উল্লেখ করেছেন। তিনি তার অনর্গল পর্তুগীজ বলার দক্ষতা প্রকাশ করেছেন তার অভিনীত চলচ্চিত্র জিমি কিমেল লাইভ-এ। ২০০৮ সালের সেপ্টেম্বর মাসে বেল জো জোন্সের সাথে প্রেম শুরু করেন। মিউজিক ভিডিও লাভবাগ-এ অংশ নেওয়ার সময় তাদের পরিচয় হয়। জুলাই ২০০৯-এ একটি সূত্র প্রকাশ করে যে, তাদের দুজনের সম্পর্ক ভেঙ্গে গেছে, এবং তাদের ভাষ্য হচ্ছে, “তাঁরা একে অপরের প্রতি দায়িত্বশীল, এবং তাঁরা পরস্পরের বন্ধু থাকবেন।” "Camilla Belle: Biography"। tv.com। ২০১২-০৩-২৫ তারিখে মূল থেকে আর্কাইভ করা। সংগ্রহের তারিখ ২০০৯-০৪-১৪।  "Camilla Belle Biography and Facts"। ৩ মার্চ ২০০০ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১০।  "Video Clip of Camilla Belle in Push"। ৫ জুন ২০০৯ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১০।  "10.000 BC"। ২৩ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০১০।  অজানা প্যারামিটার |1= উপেক্ষা করা হয়েছে (সাহায্য) "It's Official: Joe Jonas and Camilla Belle Have Split"। people.com। ২০০৯-০৭-২৭। সংগ্রহের তারিখ ১২ ফেব্রুয়ারি ২০১০।  "Joe Jonas and Camilla Belle call it quits"। ২৭ জুলাই ২০০৯। সংগ্রহের তারিখ ২০০৯-০৭-২৮।  উইকিমিডিয়া কমন্সে কামিলা বেল সংক্রান্ত মিডিয়া রয়েছে। অলমুভিতে কামিলা বেল ইন্টারনেট মুভি ডেটাবেজে কামিলা বেল (ইংরেজি)
সৈয়দ রিদা ইসা

সৈয়দ রিদা ইসা হাসান রাদি হাশিম (আরবি: سيد رضا عيسى حسن‎, ইংরেজি: Sayed Redha Isa; ৭ আগস্ট ১৯৯৪; সৈয়দ রিদা ইসা নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন। ২০১৫–১৬ মৌসুমে, বাহরাইনী ক্লাব মালকিয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মালকিয়ার হয়ে তিন মৌসুম অতিবাহিত করার পর ২০১৮–১৯ মৌসুমে তিনি রিফফায় যোগদান করেছেন। রিদা ২০১৬ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৪৬ ম্যাচে ৩টি গোল করেছেন। সৈয়দ রিদা ইসা হাসান রাদি হাশিম ১৯৯৪ সালের ৭ই আগস্ট তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৬ সালের ৭ই অক্টোবর তারিখে, ২২ বছর ও ২ মাস বয়সে, ডান পায়ে ফুটবল খেলায় পারদর্শী রিদা ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাহরাইন ৩–১ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে রিদা মাত্র ১ ম্যাচে অংশগ্রহণ করেছেন। ২৪ নভেম্বর ২০২১ পর্যন্ত হালনাগাদকৃত। "Philippines - Bahrain 1:3 (Friendlies 2016, October)"। worldfootball.net। সংগ্রহের তারিখ ২৪ নভেম্বর ২০২১।  "Philippines - Bahrain, Oct 7, 2016 - International Friendlies - Match sheet"। Transfermarkt (ইংরেজি ভাষায়)। ৭ অক্টোবর ২০১৬। সংগ্রহের তারিখ ২৪ নভেম্বর ২০২১।  Strack-Zimmermann, Benjamin (৭ অক্টোবর ২০১৬)। "Philippines vs. Bahrain (1:3)"। National Football Teams। সংগ্রহের তারিখ ২৪ নভেম্বর ২০২১।  উইকিমিডিয়া কমন্সে সৈয়দ রিদা ইসা সংক্রান্ত মিডিয়া রয়েছে। সকারওয়েতে সৈয়দ রিদা ইসা (ইংরেজি) ট্রান্সফারমার্কেটে সৈয়দ রিদা ইসা (ইংরেজি) ওয়ার্ল্ডফুটবল.নেটে সৈয়দ রিদা ইসা (ইংরেজি) ইএসপিএন এফসিতে সৈয়দ রিদা ইসা (ইংরেজি) ন্যাশনাল-ফুটবল-টিমস.কমে সৈয়দ রিদা ইসা (ইংরেজি)
নবযুগের বাংলা সাহিত্য

নতুন যুগের বাংলা সাহিত্য পশ্চিমবঙ্গের পরীক্ষামূলক সাহিত্যের দৃশ্যে একটি অনন্য ধারার নতুন সাহিত্যকর্মের প্রস্ফুটিত হওয়ার পর্যায়টিকে (২১ শতকের প্রথম দশক থেকে শুরু) বিবেচনা করা যেতে পারে। এই সময়ের মধ্যে এই ধরনের সাহিত্যকর্মের সূচনা "ক্ষুদ্র ম্যাগাজিন বিস্ফোরণ" এর উপর ভিত্তি করে হয়েছে। নতুন যুগের বাংলা সাহিত্যের হাংরি প্রজন্ম আন্দোলন, কৌরব অর্চনা, নতুন কবিতা-র মতো পূর্বের আন্দোলনের সাথে এর জাত্যংশ রয়েছে। এই আন্দোলনগুলোর যেকোনো একটির দ্বারা সরাসরি প্রভাবিত না হলেও, নতুন যুগের বাংলা সাহিত্য তাদের সকলের দ্বারা সম্মিলিতভাবে প্রভাবিত হয়েছে। Literary magazines in India ওয়েব্যাক মেশিনে আর্কাইভকৃত ২০০৮-০৭-০৬ তারিখে । ৭ অক্টোবর ২০১১ https://web.archive.org/web/20111007062747/http://www.natunkabita.com/। ৭ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৮।  |শিরোনাম= অনুপস্থিত বা খালি (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আরোরো

হিমনো দে লাস কানারিয়াস (স্পেনীয়: Himno de las Canarias, "ক্যানারির সঙ্গীত") বা আরোরো (Arrorró) স্পেনের ক্যানারি দ্বীপপুঞ্জের রাষ্ট্রীয় সঙ্গীত। গানটির সুর দিয়েছে তেওবাল্দো পাওয়ার। এটা ৩০ মে ২০০৩ সালে অঞ্চলেটির সঙ্গীত হিসাবে অভিযোজিত এবং অন্তর্ভুক্ত হয়। পেনি, ডেইভ (মার্চ ২০১৩)। "With Saint Patrick's Day almost upon us once again David Penny looks at Tenerife's early Irish community and its influence on the islands and beyond"। তেনেরিফ নিউজ। ২২ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
প্রথম টলেমি সোটার

প্রথম টলেমি সোটার (/ˈtɒləmi/; গ্রিক: Πτολεμαῖος Σωτήρ, প্তলেমায়োস সোতির "রক্ষাকর্তা প্টলেমি"; আনুমানিক. ৩৬৭ খ্রিষ্টপূর্ব – জানুয়ারি ২৮২ খ্রিষ্টপূর্ব) ছিলেন একজন গ্রিক সেনাপতি, ইতিহাসবিদ এবং ম্যাসেডোনিয়ার রাজা মহান এলেক্সান্ডারের সহকারী, যিনি এলেক্সান্ডারের মৃত্যুর পর মিশর (যা ছিল এলেক্সান্ডারের সাম্রাজ্যের একটি প্রদেশ) দেশের স্বাধীন ফারাও (রাজা) হন। তিনি ৩০৫/৩০৪ খ্রিষ্টপূর্ব থেকে ২৮২ খ্রিষ্টপূর্বে মৃত্যু পর্যন্ত মিশরের ফারাও হিসেবে শাসন করেন। তিনি ছিলেন মিশরের প্টলেমিয় রাজবংশের প্রতিষ্ঠাতা। এই রাজবংশ ২৭৪ বা ২৭৫ বছর মিশর শাসন করে, ৩০ খ্রিষ্টপূর্বে সপ্তম ক্লিওপেট্রা ফিলোপেটরের মৃত্যু পর্যন্ত। প্টলেমির মাতা ছিলেন ম্যাসেডোনিয়ার আর্সিনয়ে। তাঁর পিতা ছিলেন আর্সিনয়ের স্বামী লাগাস অথবা ম্যাসেডোনিয়ার রাজা দ্বিতীয় ফিলিপ, এলেক্সান্ডারের পিতা। দ্বিতীয় ফিলিপ যে প্টলেমির পিতা ছিলেন তা সম্ভবত একটি মিথ্যা প্রচার ছিল যা সম্ভবত প্টলেমিয় রাজবংশকে মহিমান্বিত করার জন্য একটি প্রোপাগান্ডা তৈরি করা হয়েছে। প্টলেমি ছিলেন এলেক্সান্ডারের অন্যতম বিশ্বস্ত সঙ্গী এবং সামরিক অফিসার। ৩২৩ খ্রিস্টপূর্বে এলেক্সান্ডারের মৃত্যুর পর, প্টলেমি তাঁর মৃতদেহ পুনরুদ্ধার করেন কারণ এটি ম্যাসেডোনিয়ায় সমাধিস্থ হওয়ার পথে ছিল, পরিবর্তে এটি মিশরের মেমফিসে রেখেছিল, যেখানে পরে এটি একটি নতুন সমাধিতে এলেক্সান্ড্রিয়ায় স্থানান্তরিত হয়। পরবর্তীতে তিনি ম্যাসেডোনিয়ার রাজা তৃতীয় ফিলিপের রাজকীয় শাসক (Royal Regent) পারডিকাসের বিরুদ্ধে একটি জোটে যোগ দেন। এই কারণে পারডিকাস মিশরে আক্রমণ করেছিল কিন্তু ৩২০ খ্রিস্টপূর্বে তার নিজের অফিসারদের দ্বারা হত্যা হন, যার ফলে প্রথম প্টলেমি মিশরের উপর তাঁর নিয়ন্ত্রণ সুসংহত করতে পেরেছিল। এলেক্সান্ডারের উত্তরসূরিদের মধ্যে ধারাবাহিক যুদ্ধের পর, প্টলেমি দক্ষিণ সিরিয়ার জুডিয়ায় একটি দাবি অর্জন করেন, যেটি সিরিয়ার রাজা প্রথম সেলুকাসের সাথে বিরোধপূর্ণ ছিল। প্টলেমি সাইপ্রাস এবং সাইরেনাইকার নিয়ন্ত্রণও নিয়েছিলেন, যার পরেরটি প্টলেমির সৎপুত্র মাগাসের নিয়ন্ত্রণে ছিল। প্টলেমি এলেক্সান্ড্রিয়ায়র গ্রন্থাগারও নির্মাণ করেছিলেন। প্টলেমি হয়তো এলেক্সান্ডারের জীবদ্দশায় তাঁর উপপত্নী থাইসকে বিয়ে করেছিলেন। তিনি এলেক্সান্ডারের নির্দেশে পারস্যের সম্ভ্রান্ত পরিবারের মহিলা আর্টাকামাকে বিয়ে করেছিলেন বলে জানা যায়। পরে তিনি ম্যাসিডোনিয়ান রিজেন্ট অ্যান্টিপেটারের কন্যা ইউরিডিসিকে বিয়ে করেন; তাদের পুত্র প্টলেমি কেরাওনস এবং ম্যালিগার ম্যাসিডোনের রাজা হিসাবে শাসন করেছিলেন। প্টলেমির সর্বশেষ বিবাহ হয় ইউরিডিসির চাচার নাতনী বেরেনিসের সঙ্গে। প্রথম প্টলেমি সোটার ২৮২ খ্রিস্টপূর্বে মৃত্যুবরণ করেন এবং বেরেনিসের সাথে তাঁর পুত্র, দ্বিতীয় প্টলেমি ফিলাডেলফাস মিশরের ফারাও হিসাবে সিংহাসন আরোহণ করেন। Hölbl, Günther (২০১৩)। A History of the Ptolemaic Empire। Routledge। পৃষ্ঠা 21। আইএসবিএন 9781135119836। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কাট্টেগাট প্রণালী

কাট্টেগাট ( /ˈkætɪɡæt/ KAT-ig-at ডেনীয়: [ˈkʰætəkæt]; সুইডীয়: Kattegatt [ˈkâtːɛˌɡat] ) একটি ৩০,০০০ কিমি২ (১২,০০০ মা২) অঞ্চল জুড়ে বিস্তৃত সমুদ্রাঞ্চল যা পশ্চিমে জুটল্যান্ডিক উপদ্বীপ, দক্ষিণে ডেনমার্কের ড্যানিশ প্রণালী দ্বীপ্পুঞ্জ এবং বাল্টিক সাগর এবং পূর্বে সুইডেনের ভ্যাস্টারগোটল্যান্ড, স্ক্যান, হ্যাল্যান্ড এবং বোহুসলান প্রদেশ দ্বারা বেষ্টিত। বাল্টিক সাগর ডেনিশ প্রণালীর মধ্য দিয়ে কাত্তেগাটে এসে মিলিত হয়। সমুদ্র এলাকাটি স্ক্যাগাররাকের একটি পরিবর্ধিত অঞ্চল অথবা উত্তর সাগরের একটি উপসাগর রূপেও বিবেচিত হয়ে থাকে, তবে ঐতিহ্যগতভাবে স্ক্যান্ডিনেভিয়ান অঞ্চলে এটিকে পৃথক সমুদ্রাঞ্চল বলেই বিবেচনা করা হয়। যদিও কাট্টেগাট একটি অগভীর সমুদ্র এবং অনেক বালুকাময় এবং পাথরযুক্ত প্রাচীর এবং স্রোতের কারণে এটি নৌচলাচলের উপযুক্ত বলে বিবেচিত হয়না। আধুনিক কালে, কৃত্রিম্ভাবে সমুদ্রতলদেশের খনন করা হয়েছে, এবং উন্ন্তমানের বাতিঘর তৈরি করা হয়েছে এই ছোট সমুদ্রটিকে আন্তর্জাতিক নৌ পরিবহনের উপযুক্ত করতে। কাট্টেগাটে বেশ কয়েকটি বড় শহর এবং প্রধান বন্দর রয়েছে, যার মধ্যে রয়েছে গোথেনবার্গ, আরহাস, অ্যালবার্গ, হ্যামস্ট্যাড এবং ফ্রেডরিকশাভন। ডেনমার্ক, নরওয়ে এবং সুইডেন ( লীগ অফ নেশনস ট্রিটি সিরিজ 1933-1934-এ নিবন্ধিত) দ্বারা স্বাক্ষরিত 1932 সালের একটি কনভেনশনে প্রতিষ্ঠিত সংজ্ঞা অনুসারে, কাত্তেগাট এবং স্কেগেরাকের মধ্যে উত্তরের সীমানা জুটল্যান্ডের স্কেগেনের উত্তরতম বিন্দুতে পাওয়া যায়, যখন Øresund-এর দিকে দক্ষিণ সীমানা স্ক্যানিয়ার কুলেন উপদ্বীপের অগ্রভাগে পাওয়া যায়। কাট্টেগাটে বেশ কয়েকটি অফশোর উইন্ডফার্ম রয়েছে। বিশ্বের কিছু ব্যস্ততম শিপিং লেন কাটেগাটের মধ্য দিয়ে যায়। বৃহত্তর অগভীর বালি এবং পাথরের প্রাচীরগুলি আধুনিক সময়ে আলোক সংকেত দিয়ে সজ্জিত করা হয়েছে। কাত্তেগাটের সুইডিশ অংশে মূল ভূখণ্ডের কাছে বেশ কয়েকটি ছোট দ্বীপপুঞ্জ রয়েছে। কাট্টেগাটের সুইডিশ উপকূলগুলি পাথুরে উপকূল, যেমন কুলাবার্গের এই একটি, বা বালুকাময় বা নুড়ি সৈকত। কাট্টেগাটের সমস্ত ডেনিশ উপকূলগুলি বালুকাময় বা নুড়ি সৈকত যেখানে কোনও উন্মুক্ত বেডরক নেই। Convention No 3210. League of Nations Treaty Series 139, 1933–1934. Retrieved 27 December 2012.
জসিম আল শাইখ

জসিম আহমদ জসিম আব্দুল্লাহ আল শাইখ (আরবি: جاسم الشيخ‎, ইংরেজি: Jasim Al-Shaikh; ১ ফেব্রুয়ারি ১৯৯৬; জসিম আল শাইখ নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল আহলি এবং বাহরাইন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন। ২০১৭–১৮ মৌসুমে, বাহরাইনী ক্লাব আল আহলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। জসিম ২০১৮ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৩৭ ম্যাচে অংশগ্রহণ করেছেন। জসিম আহমদ জসিম আব্দুল্লাহ আল শাইখ ১৯৯৬ সালের ১লা ফেব্রুয়ারি তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৮ সালের ২২শে মার্চ তারিখে, ২২ বছর, ১ মাস ও ২১ দিন বয়সে, ডান পায়ে ফুটবল খেলায় পারদর্শী জসিম ফিলিস্তিনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৬৫তম মিনিটে রক্ষণভাগের খেলোয়াড় আব্দুল্লাহ ইয়াসিরের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৬ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ০–০ গোলে ড্র করেছিল। বাহরাইনের হয়ে অভিষেকের বছরে জসিম সর্বমোট ৯ ম্যাচে অংশগ্রহণ করেছেন। ২৫ নভেম্বর ২০২১ পর্যন্ত হালনাগাদকৃত। "Bahrain - Palestine 0:0 (Friendlies 2018, March)"। worldfootball.net। সংগ্রহের তারিখ ২৫ নভেম্বর ২০২১।  "Bahrain - Palestine, Mar 22, 2018 - International Friendlies - Match sheet"। Transfermarkt (ইংরেজি ভাষায়)। ২২ মার্চ ২০১৮। সংগ্রহের তারিখ ২৫ নভেম্বর ২০২১।  Strack-Zimmermann, Benjamin (২২ মার্চ ২০১৮)। "Bahrain vs. Palestine (0:0)"। National Football Teams। সংগ্রহের তারিখ ২৫ নভেম্বর ২০২১।  সকারওয়েতে জসিম আল শাইখ (ইংরেজি) ট্রান্সফারমার্কেটে জসিম আল শাইখ (ইংরেজি) ওয়ার্ল্ডফুটবল.নেটে জসিম আল শাইখ (ইংরেজি) ইএসপিএন এফসিতে জসিম আল শাইখ (ইংরেজি) ন্যাশনাল-ফুটবল-টিমস.কমে জসিম আল শাইখ (ইংরেজি)
ইসমাইল আব্দুল লতিফ

ইসমাইল হাসান আব্দুল লতিফ (আরবি: إسماعيل عبد اللطيف‎, ইংরেজি: Ismail Abdullatif; ১১ সেপ্টেম্বর ১৯৮৬; ইসমাইল আব্দুল লতিফ নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালিদিয়াহ এবং বাহরাইন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন। ১৯৯৯–২০০০ মৌসুমে, বাহরাইনী ফুটবল ক্লাব আল হালার যুব পর্যায়ের হয়ে খেলার মাধ্যমে লতিফ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৪–০৫ মৌসুমে, বাহরাইনী ক্লাব আল হালার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল হালার হয়ে ছয় মৌসুমে ৪২ টি গোল করার পর ২০০৭–০৮ মৌসুমে তিনি কুয়েতি ক্লাব আল আরাবিতে যোগদান করেছেন। আল আরাবিতে দুই মৌসুম অতিবাহিত করার পর বাহরাইনী ক্লাব রিফফার সাথে চুক্তি স্বাক্ষর করেছেন। পরবর্তীকালে, তিনি আল নাসর, আল মুহাররাক, আল আহলি, আল নাহদা এবং আল সালমিয়াহের হয়ে খেলেছেন। ২০২১–২২ মৌসুমে, তিনি আল মুহাররাক হতে বাহরাইনী ক্লাব আল খালিদিয়াহে যোগদান করেছেন। ২০০৪ সালে, লতিফ বাহরাইন অনূর্ধ্ব-২১ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বাহরাইনের বয়সভিত্তিক দলের হয়ে খেলার পর, তিনি ২০০৫ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ১২৪ ম্যাচে ৪৭টি গোল করেছেন। ইসমাইল হাসান আব্দুল লতিফ ১৯৮৬ সালের ১১ই সেপ্টেম্বর তারিখে বাহরাইনের মুহাররাকে জন্মগ্রহণ করেছেন এবং সেখানেই তার শৈশব অতিবাহিত করেছেন। লতিফ বাহরাইন অনূর্ধ্ব-২১ দলের হয়ে খেলার মাধ্যমে বাহরাইনের প্রতিনিধিত্ব করেছেন। ২০০৫ সালের ২৭শে অক্টোবর তারিখে, ১৯ বছর, ১ মাস ও ১৬ দিন বয়সে, ডান পায়ে ফুটবল খেলায় পারদর্শী লতিফ পানামার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাহরাইন ৫–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে লতিফ সর্বমোট ২ ম্যাচে অংশগ্রহণ করেছেন। ২৫ নভেম্বর ২০২১ পর্যন্ত হালনাগাদকৃত। "Bahrain - Panama, Oct 27, 2005 - International Friendlies - Match sheet"। Transfermarkt (ইংরেজি ভাষায়)। ২৭ অক্টোবর ২০০৫। সংগ্রহের তারিখ ২৫ নভেম্বর ২০২১।  Strack-Zimmermann, Benjamin (২৭ অক্টোবর ২০০৫)। "Bahrain vs. Panama (5:0)"। National Football Teams। সংগ্রহের তারিখ ২৫ নভেম্বর ২০২১।  উইকিমিডিয়া কমন্সে ইসমাইল আব্দুল লতিফ সংক্রান্ত মিডিয়া রয়েছে। সকারওয়েতে ইসমাইল আব্দুল লতিফ (ইংরেজি) ট্রান্সফারমার্কেটে ইসমাইল আব্দুল লতিফ (ইংরেজি) ওয়ার্ল্ডফুটবল.নেটে ইসমাইল আব্দুল লতিফ (ইংরেজি) ইএসপিএন এফসিতে ইসমাইল আব্দুল লতিফ (ইংরেজি) ন্যাশনাল-ফুটবল-টিমস.কমে ইসমাইল আব্দুল লতিফ (ইংরেজি)
মাহদি আল হুমাইদান

মাহদি ফয়সাল ইব্রাহিম আল হুমাইদান (আরবি: مهدي فيصل حميدان‎, ইংরেজি: Mahdi Al-Humaidan; ১৯ মে ১৯৯৩; মাহদি আল হুমাইদান নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালিদিয়াহ এবং বাহরাইন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন। ২০১৭–১৮ মৌসুমে, বাহরাইনী ক্লাব আল আহলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল আহলির হয়ে চার মৌসুম অতিবাহিত গোল করার পর ২০২১–২২ মৌসুমে তিনি আল খালিদিয়াহে যোগদান করেছেন। মাহদি ২০১৮ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৫ ম্যাচে ১টি গোল করেছেন। মাহদি ফয়সাল ইব্রাহিম আল হুমাইদান ১৯৯৩ সালের ১৯শে মে তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১৮ সালের ১৯শে নভেম্বর তারিখে, ২৫ বছর ও ৬ মাস বয়সে, ডান পায়ে ফুটবল খেলায় পারদর্শী মাহদি ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৬২তম মিনিটে আক্রমণভাগের খেলোয়াড় আব্দুল্লাহ ইউসুফের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ওমান ২–১ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে মাহদি সর্বমোট ৩ ম্যাচে ১টি গোল করেছেন। ২৫ নভেম্বর ২০২১ পর্যন্ত হালনাগাদকৃত। "Oman - Bahrain 2:1 (Friendlies 2018, November)"। worldfootball.net (ইংরেজি ভাষায়)। ২৫ নভেম্বর ২০২১। সংগ্রহের তারিখ ২৫ নভেম্বর ২০২১।  Strack-Zimmermann, Benjamin (১৯ নভেম্বর ২০১৮)। "Oman vs. Bahrain (2:1)"। National Football Teams। সংগ্রহের তারিখ ২৫ নভেম্বর ২০২১।  সকারওয়েতে মাহদি আল হুমাইদান (ইংরেজি) ট্রান্সফারমার্কেটে মাহদি আল হুমাইদান (ইংরেজি) ওয়ার্ল্ডফুটবল.নেটে মাহদি আল হুমাইদান (ইংরেজি) ইএসপিএন এফসিতে মাহদি আল হুমাইদান (ইংরেজি) ন্যাশনাল-ফুটবল-টিমস.কমে মাহদি আল হুমাইদান (ইংরেজি)
হ্যাফনিয়াম

হ্যাফনিয়াম (ইংরেজি: Hafnium, উচ্চারন:/ˈhæfniəm/haf-nee-əm) পর্যায় সারণীর ৭২তম মৌলিক কণিকা। এর সংকেত Hf। হ্যাফনিয়াম শব্দটি Hafnia থেকে উদ্ভূত। হ্যাফনিয়া শব্দের ল্যাটিন রুপ কোপেনহেগেন, যেখানে এই মৌলটি প্রথম আবিষ্কৃত হয়। ১৮৬৯ সালে দিমিত্রি মেন্ডেলিফ এই মৌলটির অস্তিত্ব প্রথম কল্পনা করেন। "Standard Atomic Weights: হ্যাফনিয়াম"। CIAAW। ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Prohaska, Thomas; Irrgeher, Johanna; Benefield, Jacqueline; Böhlke, John K.; Chesson, Lesley A.; Coplen, Tyler B.; Ding, Tiping; Dunn, Philip J. H.; Gröning, Manfred; Holden, Norman E.; Meijer, Harro A. J. (২০২২-০৫-০৪)। "Standard atomic weights of the elements 2021 (IUPAC Technical Report)"। Pure and Applied Chemistry (ইংরেজি ভাষায়)। আইএসএসএন 1365-3075। ডিওআই:10.1515/pac-2019-0603। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Lide, D. R., সম্পাদক (২০০৫)। "Magnetic susceptibility of the elements and inorganic compounds"। CRC Handbook of Chemistry and Physics (পিডিএফ) (86th সংস্করণ)। Boca Raton (FL): CRC Press। আইএসবিএন 0-8493-0486-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ফাহাদ তালিব

ফাহাদ তালিব রহিম (আরবি: فهد طالب, ইংরেজি: Fahad Talib; ২১ অক্টোবর ১৯৯৪; ফাহাদ তালিব নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব আল কুয়াহ আল জাউইয়াহ এবং ইরাক জাতীয় দলের হয়ে গোলরক্ষক হিসেবে খেলেন। ২০১১–১২ মৌসুমে, ইরাকি ক্লাব আল কুয়াহ আল জাউইয়াহের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল কুয়াহ আল জাউইয়াহেরের হয়ে আট মৌসুমে ১৪০ ম্যাচে অংশগ্রহণ করার পর ২০১৯–২০ মৌসুমে তিনি আল জাওরাআয় যোগদান করেছেন। ২০২০–২১ মৌসুমে, তিনি আল জাওরাআ হতে ইরাকি ক্লাব আল কুয়াহ আল জাউইয়াহে যোগদান করেছেন। ২০১৫ সালে, ফাহাদ ইরাক অনূর্ধ্ব-২৩ দলের হয়ে ইরাকের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইরাকের বয়সভিত্তিক দলের হয়ে খেলার পর, তিনি ২০১৭ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ১১ ম্যাচে অংশগ্রহণ করেছেন। ফাহাদ তালিব রহিম ১৯৯৪ সালের ২১শে অক্টোবর তারিখে ইরাকের বাগদাদে জন্মগ্রহণ করেছেন এবং সেখানেই তার শৈশব অতিবাহিত করেছেন। ফাহাদ ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন। ২০১৭ সালের ১লা জুন তারিখে, ২২ বছর, ৭ মাস ও ১১ দিন বয়সে, ডান পায়ে ফুটবল খেলায় পারদর্শী ফাহাদ জর্ডানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ইরাক ১–০ গোলের ব্যবধানে জয়লাভ করেছিল। ইরাকের হয়ে অভিষেকের বছরে ফাহাদ সর্বমোট ৩ ম্যাচে অংশগ্রহণ করেছেন। ২৫ নভেম্বর ২০২১ পর্যন্ত হালনাগাদকৃত। "Iraq - Jordan 1:0 (Friendlies 2017, June)"। worldfootball.net। সংগ্রহের তারিখ ২৫ নভেম্বর ২০২১।  Strack-Zimmermann, Benjamin (১ জুন ২০১৭)। "Iraq vs. Jordan (1:0)"। National Football Teams। সংগ্রহের তারিখ ২৫ নভেম্বর ২০২১।  সকারওয়েতে ফাহাদ তালিব (ইংরেজি) ট্রান্সফারমার্কেটে ফাহাদ তালিব (ইংরেজি) ওয়ার্ল্ডফুটবল.নেটে ফাহাদ তালিব (ইংরেজি) ইএসপিএন এফসিতে ফাহাদ তালিব (ইংরেজি) ন্যাশনাল-ফুটবল-টিমস.কমে ফাহাদ তালিব (ইংরেজি)
অন্নদা মুন্সী

অন্নদা মুন্সী (২৭ নভেম্বর ১৯০৫ ― ১৪ জানুয়ারি ১৯৮৫) ছিলেন একজন খ্যাতনামা বাঙালি চিত্রশিল্পী এবং আধুনিক বিজ্ঞাপনশিল্পে প্রবাদপ্রতিম ব্যক্তিত্ব। অন্নদা মুন্সীর জন্ম অবিভক্ত বাংলার অধুনা বাংলাদেশের পাবনার শিবনগরে। বিদ্যালয়ের শিক্ষা শেষে, কিছু দিন প্রথাগত শিল্পশিক্ষা লাভ করেন কলকাতার সরকারি আর্ট কলেজে, তার পর বিজ্ঞাপনের জগতে৷ সুন্দর কণ্ঠস্বরের অধিকারী আশৈশব সঙ্গীতপ্রিয় ছিলেন তিনি। বেহালাবাদন এবং ভারতীয় ও পাশ্চাত্য সংগীতশাস্ত্রের বিভিন্ন বিষয়ে তার পড়াশোনা ছিল। অন্নদা মুন্সী কলকাতার আর্মি নেভি স্টোর্স-এ শেফার্ড নকশাকার হিসাবে কর্মজীবন শুরু করেন। এরপর চলে যান মুম্বাইতে। সেখানে টাইমস অব ইন্ডিয়া-র অফিসে বিজ্ঞাপনের কাজ করতে থাকেন। এই কাজের সাথে তিনি আকাশবাণীর মুম্বইকেন্দ্রে প্রতিমাসে রবীন্দ্রসংগীত পরিবেশন করেন এবং প্রভাত ফেরিতে স্বদেশী জাগরণের গান গেয়েছেন। কেবল বিজ্ঞাপন-কুশলী হিসাবে নয়, চারুকলাবিদ্যা, চলচ্চিত্রে দৃশ্যের স্কেচ তিনি দক্ষতা অর্জন করেছিলেন, ফলত সেই খ্যাতির সুবাদে তিনি আন্তর্জাতিক বিজ্ঞাপন সংস্থা "ডি জে কিমারে" ভিসুয়ালাইজারের চাকরি নিয়ে কলকাতায় ফিরে আসেন। এখানে রেলওয়ে ও টি বোর্ড -এর বিজ্ঞাপনে তার কাজ বিশেষ খ্যাতি প্রদান করে। ১৯৪৮ খ্রিস্টাব্দে তিনি তার পুরো জীবনের ওপর নতুন ভাবনায় এক অসামান্য চলচ্চিত্রের (প্রতি দৃশ্যের খুঁটিনাটি ও স্কেচ-সহ) স্ক্রিপ্ট লেখেন। বিজ্ঞাপন জগতের বিশিষ্ট বাঙালি গ্রাফিক ডিজাইনার রঘুনাথ গোস্বামী, রণেন আয়ন দত্ত প্রমুখেরা অন্নদা মুন্সীর সান্নিধ্য লাভ করেন। তাঁর নিজের ছোটো ভাই আর এক নাম করা শিল্পী মনু মুন্সীও তাঁর সান্নিধ্যে পরবর্তীতে শিল্পী হিসেবে শিল্পের জগতে আত্মপ্রকাশ করেন। অসাধারণ শিল্পী ও ক্যালিয়োগ্রাফার অন্নদা মুন্সী ১৯৮৫ খ্রিস্টাব্দের ১৪ ই জানুয়ারি কলকাতায় আশি বৎসর বয়সে প্রয়াত হন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২৬, আইএসবিএন ৯৭৮-৮১-৭৯৫৫-১৩৫-৬ "Annada Munshi - Genealogy profile for Annada Munshi (ইংরাজীতে)"। সংগ্রহের তারিখ ২০২১-১১-২৫।  "অতীতের তাঁরা বৈচিত্র্যময় শিল্পের জাদুকর"। সংগ্রহের তারিখ ২০২১-১১-২৪।  আনন্দবাজার পত্রিকা। "মুন্সিয়ানা" প্রকাশক: আনন্দবাজার পত্রিকা শান্তনু ঘোষ। "মুন্সিয়ানায় চল্লিশ পুরুষ" প্রকাশক: দে'স পাবলিশিং শান্তনু ঘোষ। "বিনোদনে পাইকপাড়া বেলগাছিয়া" প্রকাশক: দে'স পাবলিশিং